D'acuerdo con la primera hipotesi s'interpreta que prene lo nombre dende lo celtibero u dende lo latín por los dos monts principals que pareixen dos cuernos: bi ("dos") cornu ("cuerno"). Por lo menos actualment la -t final de Bicort no se pronuncia, y se siente Bicor. Lo resultau de lo grupo consonantico latín -RN- como -rt- no ye estranio en aragonés, trobando-se en benasqués: hibert ("hibierno"), fort ("forno").